**Proces - verbal**

**al ședinței extraordinare a Consiliului Județean Vrancea**

**din data de 14 mai 2024**

În data de 14 mai 2024, la sediul Consiliului Județean Vrancea din Focșani,

b-dul Dimitrie Cantemir nr. 1, a avut loc ședința extraordinară a Consiliului Județean Vrancea convocata prin Dispoziția nr.317 din 10 mai 2024.

Cu îndeplinirea procedurilor legale în materie, lucrările ședinței au fost conduse de vicepreședintele Consiliului Județean Vrancea, domnul Ionel Cel - Mare, care a precizat că ședința se desfășoară prin platforma online de videoconferință/teleconferință Zoom, caracterul public al acesteia fiind asigurat prin publicarea pe site a minutei, imediat după ședință, și prin transmiterea dezbaterilor online.

Cvorumul necesar pentru ca ședința să fie legal constituită a fost întrunit, prezenți fiind 27 de consilieri județeni din 30 de consilieri județeni în funcție. Absenți au fost domnii consilieri Melinte Vasile, Onia Cristian și Toader Constantin. Domnul consilier Cristian Dănuț s-a conectat începând cu punctul nr.2 de pe ordinea de zi.

**Vicepreședintele Consiliului Județean Vrancea, domnul Ionel Cel - Mare,** a precizat că aceasta ședința extraordinară a fost convocată având în vederea necesitatea alocării sumelor aferente implementării Programului Lapte și corn pentru UAT Cotești și a finalizării unor investiții propuse de Direcția Tehnica și Investiții, precum ș i organizarea ediției a III-a a Festivalului „ Ion Dichiseanu”.

**S-a trecut la prezentarea proiectelor de hotărâri înscrise pe ordinea de zi a ședinței:**

1. “Includerea în Programul de activități pentru anul 2024 al Centrului Cultural Vrancea a Festivalului de Teatru, Film și Muzică ”Ion Dichiseanu”, ediția a III-a, 24-26 mai 2024 ”

2. “Repartizarea sumei de 75 mii lei către Comuna Cotești pentru implementarea Programului pentru Școli al României, în anul școlar 2023-2024”

3. “Aprobarea rectificării bugetelor proprii ale Județului Vrancea pentru finanțarea Unității Administrativ – Teritoriale Județul Vrancea şi a instituțiilor publice de sub autoritatea Consiliului Județean Vrancea, pe anul 2024”.

**Fiind supusă votului, ordinea de zi a ședinței a fost aprobată în unanimitate.**

**Vicepreședintele Consiliului Județean Vrancea, domnul Ionel Cel - Mare,** a precizat că sunt îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentelor de specialitate și de avizele comisiilor de specialitate, care au fost transmise prin poșta electronică fiecărui consilier județean. Totodată, a reamintit consilierilor județeni prezenți la ședința că au obligația să nu participe la adoptarea proiectelor de hotărâri în care ar putea fi în conflict de interese.

**La punctul 1** proiectul privind “Includerea în Programul de activități pentru anul 2024 al Centrului Cultural Vrancea a Festivalului de Teatru, Film și Muzică ”Ion Dichiseanu”, ediția a III-a, 24-26 mai 2024 ”.

**Fiind supus votului, proiectul de hotărâre a fost adoptat în unanimitate. (**26 voturi ”*pentru*”)

**La punctul 2** proiectul privind “Repartizarea sumei de 75 mii lei către Comuna Cotești pentru implementarea Programului pentru Școli al României, în anul școlar 2023-2024”.

**Fiind supus votului, proiectul de hotărâre a fost adoptat în unanimitate. (**27 voturi ”*pentru*”)

**La punctul 3** proiectul privind “Aprobarea rectificării bugetelor proprii ale Județului Vrancea pentru finanțarea Unității Administrativ – Teritoriale Județul Vrancea şi a instituțiilor publice de sub autoritatea Consiliului Județean Vrancea, pe anul 2024”.

**Fiind supus votului, proiectul de hotărâre a fost adoptat în unanimitate. (**27 voturi ”*pentru*”)

Epuizându-se dezbaterea punctelor înscrise pe ordinea de zi, vicepreședintele consiliului județean, domnul Ionel Cel - Mare, a declarat închise lucrările ședinței extraordinare a Consiliului Județean Vrancea din 14 mai 2024.

**pentru Președinte,**

 **Vicepreședinte**

 **Ionel Cel - Mare**

 **Secretar general al județului**

 **Raluca Dan**